JohanHeinsen/ENO huggingface dataset:
Aalborgs Stifts Adresseavis, 1824-10-20
Blandinger. Luftskipperen Sadler i Engelland havde nylig ved hans 31te Fart den Ulykke, at hans Ballon stødte mod Taget af et Huus, da han steeg ned, og han selv faldt ud af Gondolen. Han døde hos en Bonde, der var løbet saa hurtig efter en Læge, at han ved hans Tilbagekomst fik Slag, og døde ligeledes strax efter.
Aalborgs Stifts Adresseavis, 1824-10-20
Ved Mønstringen i Paris traadte En af Nationalgaden frem, der ved Kongens Jndtog havde leveret ham en Supplik, og vovede at erindre ham om, at han ingen Beskeed havde faaet. Monarken svarede venlig: "Meget muelig, Monsieur le garde, men jeg har i de 2 sidste Dage havt saa mange Forretninger, at jeg ikke kunde tænke paa Deres Sag; men vær kun rolig, jeg skal svare Dem. Prindsen af Bea (Jnfanten Miguel fra Portugal) afreiste den 4de October fra Paris til Wien.
Aalborgs Stifts Adresseavis, 1824-10-20
Ved Eftergravninger i den gamle Stad Famars i Nærheden af Valenciennes har Man nylig fundet 3 Vaser af Bronce med 9955 Sølvmynter fra Augusts Tid indtil Constantin.
Aalborgs Stifts Adresseavis, 1824-10-20
En Correspondent fortæller i Abendzeitung fra München, at et nyt Drama, betillet Mainotterne, af en ung Dansker ved Navn Haro Harring, gjør der i denne Tid megen Opsigt. De nyeste Forhold imellem Grækerne og Tyrkerne ere hertil fordeelagtig benyttede. Stykket gjør dybt Jndtryk. Man har kun at udsætte paa det, at Sproget er paa mange Steder altfor blomstrende, hvilket imidlertid er tilgiveligt hos en Yngling, der selv paa Hellas Grund med Begeistring har kæmpet Frihedens og Christendommens Sag imod Vantro og Tyrannie. Det fortjener at anføres, at Harring har været fangen af Tyrkerne og indspærret i et Pesthuus. At han har gjennemgaaet denne frygtelige Sygdom, bærer hans Legeme endnu kjendelig Spor af.
Aalborgs Stifts Adresseavis, 1824-10-20
Af Professor L. Kruse er i det tyske Sprog i Leipzig udkommen en historisk Roman i Walter Scotts Maneer, betitlet: "Syv Aar, et Bidrag til et nordisk Hofs hemmelige Historie. 4 Deele. Den anbefales i Hamb. Correspondent, som særdeles interessant og værdig at staae ved Siden af W. Scotts bedste Værker. "Det vil ikke være Læserne vanskelig at gjætte Historiens Skueplads, hedder det, thi en stor politisk Begivenhed, der i sin Tid opfyldte Europa med Rædsel og Afsky, er ikke aleneste indvævet deri, men udgjør meget mere Axlen, hvorom den interessante Handling dreier sig. Hiin nordiske Nations Sæder, og Skikke ere tro skildrede." o. s. v. Cathrine Bonsergent, en Skomagerkone i Paris, er mærkværdig som overordentlig Vanddranker. Alt som Barn kunde hun drikke sine to Spande fulde om Dagen, og hverken med det Gode eller Onde formaaede Man at vænne hende af dermed. Hun kom ind til Paris som Tjenestepige. Hendes øvrige gode Opførsel gjorde, at Man oversaae dette hendes Svælgerie (thi Man maa erindre sig, at i Paris koster Vandet Penge, to Spande fulde 6 Sous.)J sit 22de Aar giftede hun sig med en Skomager ved Navn Ferry. Til Brylluppet var forbi, fortang hun ham sin Virtuositet i at drikke Vand; men den arme Mand maatte bittert føle Følgerne deraf, thi det hændtes ofte, at han neppe fortjente det, hvormed han kunde stille sin Kones Tørst. Jmidlertid maae de dog have forligtes godt, the de have 11 Børn sammen. Mærkeligt er det, at hun under Svangerskabet foretrækker Vand for alt andet, og at hun sædvanlig drikker 4 Qvarter uden at puste. J Vinteren 1819, da hun gik frugtsommelig med det 8de Barn, drak hun daglig 4 Spande Vand. Dette blev hendes Mand for strængt; han tog derfor sin Tilflugt til Sneen, som han kradsede af Tagene. Hun drikker aldrig andet end Vand; et eneste Glas Viin bevirker en Afmagt hos hende. Hun spytter aldrig, har ingen Vattersor, er ingen Elsker af Salt. Som Aarsag til en saa forunderlig Tilbøielighed, veed Man ei andet, end den, at hendes Bedstemoder, der gjerne tog sig en lille Ruus, havde ofte givet Barnet i dets spæde Alder Viin.
Aalborgs Stifts Adresseavis, 1824-10-20
J et Værk, som en Russer for ikke længe siden har udgivet under Titel af: "Oversigt over alle bekjendte Sprog og deres forskjellige Dialecter, angives, at der findes i Asien 337, i Europa 587, i Africa 22, i America 1264, altsaa ialt 2210 Sprog. Ogsaa sees deraf, at Bibelen er oversat i 39 Sprog. Allene det Petersborger Bibelselskab har ladet den hellige Skrift oversætte i 39 Tungemaal, der ere gjængse i det russiske Rige.
Aalborgs Stifts Adresseavis, 1824-10-20
Den før omtalte unge pariser Digter Engene Pradeel, der tilbød at maale sig med den berømte italienske Jmprovisator Serizzi, har nu virkelig den 18de Juli for en talrig Forsamling med Held aflagt Prøver paa denne herlige Gave. Blandt flere Sujetter, som vare sammen. blandede i en Urne, udtrak man Navnet: Columbus. Hr. Pradel forkyndte, at han vilde forsøge at skildre den Modgang, der forfulgte denne store Mand, hvem Man efter hans Hjemkomst fra Amerika belæssede med Lænker. Han begyndte derpaa strax i de meest flydende Vers, og lagde Columbus flere Gange Ord i Munden, der erhvervede ham Forsamlingens stormende bifald. Allerede i nogle Aar har der i Rhinegnen existeret en musikalsk Forening, som aarlig holdt en Musikfest enten i Dusseldorf, Elberfeldt eller Køln. Denne Gang blev den holdt i Köln paa den gamle, allerede fra flere Rigsdage bekjendte, gurzenichske Sal (i et Kjøbmandshuus), der beqvemt rummer flere Tusinde Mennesker.
Aalborgs Stifts Adresseavis, 1824-10-20
Den berømte Capelmester, Hr. Fr. Schneider, havde til den Ende componeret et Oratorium, betitlet Syndfloden, og selv overtaget sammes Styrelse, hvilket man kan tænke ikke har været noget let Arbeide, da Oratoriet blev udført af 480 fra forskjellige Steder samlede Kunstnere og Dilettanter, hvoraf 68 sang Sopran, 62 Alt, 71 Tenor og 94 Bas, 71 spillede Violin, 26 Bratsche, 21 Violoncelle, 13 Contrabas og 47 blæsende Jnstrumenter.
Aalborgs Stifts Adresseavis, 1824-10-20
Paa Theatret i Leipzig opførte Man den 29de August Jægerbruden den 50de Gang, og forskjønnede Forestillingen ved en indflettet Fest til Kinds og Webers Ære.
Aalborgs Stifts Adresseavis, 1824-10-20
J Berlin er Skuespiller Stich nylig død af Brystsyge, der dog ved Obductionen befandtes slet ikke at have været nogen Følge af det Dolkestik, han i Fjor fik af Hr. v. B. (den unge Blücher).
Aalborgs Stifts Adresseavis, 1824-10-20
Fædrelandet.
Aalborgs Stifts Adresseavis, 1824-10-20
Kjøbenhavn. Onsdagen den 22de September Kl. 12 fandt en academisk Høitidelighed i forrige Regentskirke Sted. Hr. Licentiatus Juris Paul Dithlef Christian Paulsen, der havde forhen den 8de Julii 1824, offentlig forsvaret sammesteds sin Dissertation, de antiqui populorum juris hereditarii nexn cum eorum statu civili. Sectioposterior, for den juridiske Doctorgrad, creeredes nu, ifølge erholdt Allerhøieste Tilladelse, til Doctor Juris utriusque af Hr. Conferenceraad og Ridder Schlegel, med de sædvanlige Ceremonier, ved hvilken Leilighed den af Regjeringen autoriserede Doctor Ring første Gang blev brugt. Promotor indledede denne Act ved en latinsk Tale, hvori vistes den Romerske Rets, ikke blot den Justinianeiske Rets, men især dens Kilders Studium for den latinske Philolog. Det af Hr. Professor Petersen, i Hr. Etatsraad Ridder Thorlacius's Sted, formedelst Dennes Sygdom forfattede Program, indeholder bemærkninger over et Sted i den ældre Plinii Hist. natur. lib.
Aalborgs Stifts Adresseavis, 1824-10-20
Ledige Embeder. Under det danske Cancellie: Ordineret Catechet- og første Lærer-Embedet ved Borgerskolen i Kjøbsteden Ringkjøbing; 185 Rbdlr. Sølv, 2 Tdr. Rug, 2 Tdr. 3 Skpr. Byg, foruden fri Bolig og Brændsel, samt Høitidsoffer af Menigheden, og uvisse Jndtægter af Chordegn, og Klokker-Embedet, som anstaaes til 114 Rbdlr. Sølv aarlig. - Byefoged- og Byeskriver-Embedet i Frederiksted paa St. Croix, (Byfogden og Byeskriveren er tillige Medlem af Skifte=Retten sammesteds.)
Aalborgs Stifts Adresseavis, 1824-10-20
Under Generaltoldkammer- og Commerce-Collegium: Consumtionsforvalter-Embedet i Holstebroe; Told- og Consumtions=Kasserer-Embedet i Hjørring.
Aalborgs Stifts Adresseavis, 1824-10-20
Befordringer og Afgang. Under det danske Cancellie: Den 25de September er Sognepræsten for St. Petri tydske Menighed i Kjøbenhavn, Dr. theologi A. H. M. Kochen, efter Ansøgning i Naade entlediget fra bemeldte hans Embede. Den 29de, Sognepræst for Vorde, Fiskbek og Rom lund Menigheder i Viborg Stift, H. D. Kopp, til Sognepræst for Græse og Sigerslesvester Menigheder i Sjælland; Sognepræst for Roslef og Ryberg Menigheder i Viborg Stift, C. F. Finkenhoff, til Sognepræst for Vallensbek Menighed i Sjælland; residerende Capellan i Nykjøbing paa Morsøe, P. B. Petersen, til Sognepræst for Deiberg og Hanning Menigheder i Ribe Stift: personel Capellan hos forrige Amtsprovst over Sømme med flere Herreder under Kjøbenhavns Amt, H.P. B. Herz, til Sognepræst for Hvalsøe og Særløse Menigheder i Sjælland; personel Capellan W. A. Honum, til ordineret Catechet og første Lærer ved Borgerskolen i Holbek; Cand. theologi N. R. Baggesen til Sognepræst for Ørre og Sinding Menigheder i Ribe Stift; Cand. theologi N. C. B. Christensen til Sognepræst for Dreise Menighed i Fyens Stift; Cand. theologi H. B. Steenberg til Sognepræst for Aastrup og Starup Menighed i Ribe Stift; Cand. theologi H. H. Selchier til Sognepræst for Skarrild og Ahrnborg Menighedei Ribe Stift; Cand. theologi J. C. Petersen til ordineret Catechet og første Lærer ved Borgerskolen i Ringsted; Cand. theologi H. C. T. Barfoed, til ordineret Catechet og første Lærer ved Borgerskolen i Corsøer; Candatheologi J. P. Østrup. til første Lærer ved Borgerskolen i Slagelse. Den 1ste October, Sognepræst for Hornum, Hylleberg og Fleisborg Menigheder i Viborg Stift, F. H. Paludan, til Sognepræst fra Ølgod og Strelluf Menigheder i Ribe Stift: Sognepræst for Ørslevkloster Menighed i Viborg Stift, C. C. Assens, til Sognepræst for Ulvborg og Raasted Menigheder i Ribe Stift; residerende Capellan for Skovlænge, Søllested og Gurrebye Menigheder, i Lolland, S. H. Holck, til Vicepastor for Sandbye Menighed i Lolland; Cand. theologi W. T. Lindegaard, til Sognepræst for Wetterløv og Homb Menigheder i Sjælland; Cand. theologi F. W. Trojel til Sognepræst for Ølsted Menighed i Aarhuus Stift, forhenværende Missionair i Grønland, J. J. K. Løchte, til Sognepræst for Hornum, Hylleberg og Fleisborg Menigheder i Viborg Stift. Den 8de, Auditeur samt Advokatus regius paa St. Thomas, C. T. C. Wormskjold, beskikket til Skifteforvalter og Skifteskriver i Frederiksted og underliggende Jurisdiction paa St. Croix; Kammerjunker, Byefoged og Byeskriver og Medlem af Skifteretten i Frederiks sted paa St. Croix, G. v. Schmidten, til Skifteforvalter og Skifteskriver paa St. Thomas.
Aalborgs Stifts Adresseavis, 1824-10-20
Kjøbenhavns Torvepriser, den 15de October: Rug 2 Rbd. 1 Mk. 8 s. a 2 Rbd. 3 Mk.; Hvede 3 Rbd. 1 Mk. a 3 Rbd. 4 Mk.; Byg 2 Rbd. 8 s. a 2 Rbd. 1 Mk. 8 s.; Havre 1 Rbd. 2 Mk. 12 s. a 1 Rbd. 3 Mk. 8 s.; Ærter, 2 Rbd. 3 Mk. a 3 Rbdlr. 1 Mk. Tønden. - Grønsaltet Flæsk 1 Rbd. 2 Mk. 8 s. a 1 Rbd. 3 Mk. 8 s. Lispundet. Cours den 15de October. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongelige Obligationer (uden Renter) 94 1/2. Nationalbank-Obligationer (af Laanet 4de Februar 1820, uden Renter, 1001 a 101 Rbd. r. Seller 120 Rbd. Sedler pr. 100 Rbd. r. S. Hamborger Laan af 1819. 3000 Bcomk. 98 1/2. Dito 4000 Bcomk. 98. - 6 pC. norske Obligationer ved Hambro & Søn 104 1/2. - Norske Speciessedler pr. 10 Specier 16 1/2. - Svenske Sedler 55. - Asiatiske Actier. 87.
Aalborgs Stifts Adresseavis, 1824-10-20
Hamborg den 15de October. St. Petersborg 8 1/2. London 36, 1 1/2. - Lissabon 37 1/2. - Amsterdam k. S. 104 3/4 2 M. 105 3/8. - Kjøbenhavn k. S. 237 1/2. - Specier 3/4 A.
Aalborgs Stifts Adresseavis, 1824-10-20
Blandinger. Ved Sorøe=Skole er i indeværende Aar foregaaet følgende Forandringer: Læreren i Tegning, Landskabsmaler Harder, har erholdt Permission til at foretage sig en Kunstreise i Udlandet paa 16 Maaneder, imod at hans Partes imidlertid forsvarligen besørges af en Jnterimslærer. Den franske Sprogunderviisning er givet meere Udvidelse fra den Tid af, da Lectoren i dette Fag er hjemkommen fra sin Reise i Udlandet, og med det Engelske er gjort Begyndelse ved enkelte Timers ugentlige Underviisning i Skolens tvende øverste Classer. Underviisningen i Dands, der er indskrænket til en Tid af 6 a 8 Uger hvert andet Aar, er i Aar førstegang foretaget, og den i Musik fortsat med 1 Times daglig Underviisning i Sang og 2de i Jnstrumentalmusik, den sidste bestemt til et treaarigt Cursus for 12 af Academiets Elever. Bibliotheket, som ved Academiebygningens Brand 1813 var ødelagt, er begyndt at restitueres, og deels ved Gaver, deels ved Jndkjøb voxet til en Størrelse af circa 1200 Bind. Foruden dette er et Moerskabsbibliothek af Bøger i det franske og tydske Sprog oprettet til Afbenyttelse for Eleverne i deres Fritimer.
Aalborgs Stifts Adresseavis, 1824-10-20
J Skoleaarets Løb ere 4 Elever udgaaede af Opdragelses anstalten, formedelst anden Bestemmelse, og et lige Antal i deres Sted antaget. Af Skolesøgende ere i samme Tid 7 optagne, saa det hele Discipelantal for Tiden udgjør 59.
Aalborgs Stifts Adresseavis, 1824-10-20
Som man hører, har Skuespil-Directeur Becker engageret, foruden det bekjendte gode Personale hans egen Familie allerede udgiør, et ganske nyt Selskab af gode tydske Subjecter, som han agter at medbringe fra Jydland til Odense.¬
Aalborgs Stifts Adresseavis, 1824-10-20
Det Steinerske Skuespiller-Selskab, som ogsaa spiller i Jydland, skal nu bestaae af et meget godt dansk Personale.
Aalborgs Stifts Adresseavis, 1824-10-20
Gørbing Franck, som har i Kjøbenhavn engagert et dansk Skuespiller, Selskab, og med samme begyndt at give Forestillinger i Callundborg, vil altsaa venteligen ogsaa til Jydland eller Fyen. Han ventes til Aalborg.
Aalborgs Stifts Adresseavis, 1824-10-20
Komediehuset i Odense skal nu ved 3die Auction bortsælges den 20de November ifølge Udlæg for Skatter og Fogdens Reqvisition.
Aalborgs Stifts Adresseavis, 1824-10-20
Døde. Consistorialraadinde C. Baggesen, fød Lindholm P. F. Hammerich, 25 Aar; Mad. J. C. Cariss, fød Fredriksen, 34 Aar; Gartner G. A. Rech, 68 Aar; Mad. D. Andersen, fød Schumacher, 76 Aar, Mad. C. C. Kohler; J. S. Mahler, Bud ved Urtekræmmerlauget, 47 Aar, Regine Henningsen, 73 Aar; Tobaksfabriker Hans Wenssel, 46 Aar; Høker Søren Ottesen, 49 Aar; Exam. juris L. H. Larsen, 28 Aar; Mad. L. U. Eskemosse, 74 Aar; Mad. C. E. Pullich, fød Kuhlmann, 79 Aar; Skoemager Ole Berg, 64 Aar; C. J. M. Koch, 79 Aar; S. G. Junge, Bud ved Directionen for Statsgjelden, 57 Aar; Alle i Kjøbenhavn. - Statsraad Gulbrand Arentz, Committeret i det Kongel. Rentekammer og Ridder af Dannebrogen, 67 Aar, i Nexøe paa Bornholm, hvorhen han var beordret i Kongelige Forretninger. - Mad. M. Reinhardt, fød Chrane, 61 Aar, i Hirschholm. - Mad. A. C. Brandrop, fød Nem, 76 Aar, i Høsterkjøb. - Frue A. Hansen, fød Lindberg, 81 Aar, i Frederikssund. - Landvæsenscommissair S. W. v. Rosenvinge, 76 Aar, paa Lindholm ved Ringkjøbing. - Forligelsescommissair Niels Møller i Nyborg. - Kjøbmand OleMagner, 63 Aar, Mad. A. S. Brandt, fød Broge; Mad. M. Christensen, fød Feutland, 42 Aar; Alle i Odense. - Krigsraad S. H. Urke paa Brolykke. - Frue K. Lindved, fød Angel, 75, Aar, i Ribe. - Pastor C. S. L. Forchhammer, i Tyrstrup, Haderslev Amt. - Mad. Bødeker, 75 Aar, i Apenrade. - Mad. C. Claussen, fød Wolpmann, i Oldesloe. - Pastorinde Petersen paa Helgoland. - Districtslæge C. F. Buchholtz paa Sylt. Den 19de October 1824. Hanne stod i lillig Vaar, som en faaer Blomst i Lunde; Stormen over Lunden foer, Blomsterøiet sank mod Jord, brat det maa i Døden blunde. Arme Hjerte vaander sig, tungt det er sit Barn at miste, mod det kolde kjære Liig, bøier Faderøiet sig, veemodsfuldt mod Dødens Kiste. Nu han gaaer sin tunge Gang, ofte Suk til Himlen sender; mørk om Veien er, og lang, Jordens Byrder gjør den trang: dog sin Gang til Gud han vender. Ja til Gud han aarle drog bort fra Verdens sure Møie; lukket ligger der hans Bog, hvoraf salig Trøst han tog: her staaer taareblindet Øie. Stephansen. Liste over de til Hals indkomne og afseilede Skibe. Den 14de October. Jndk., S. Willumsen fra Kjøbenhavn. Den 15de. Afseilede, J. Clausen, Th. Clausen, Jsak Nielsen og S. S. Huus til Kjøbenhavn. Den 16de. Jndkomne, A. Sørensen fra Kjøbenhavn. G. Solberg fra Drammen. - Afseilede, J. Jensen til Sæbye. J. Thorndahl til Kjøbenhavn. J. Lund til Drammen. M. Olsen til Holmestrand. Den 17de. Jndk., H. Christensen fra Mariager. - Afseilede, C. Christensen, C. Nielsen, L. C. L. Sand og N. Nissen, til Kjøbenhavn. C. Marker til Randers. - Capt. Uck afseilede herfra den 18de om Morgenen Kl. 8.
Aalborgs Stifts Adresseavis, 1824-10-20
Bekjendtgjørelser. Idag Morges Kl. 6 bortkaldte den alvise Gud til et bedre Liv min elskede, eiegode Mand, Thyge Fuhr, residerende Capellan til Frue Menighed her i Staden, samt Sognepræst til Söndertranders, i hans Alders 45de Aar. Venner ville skjænke ham en Taare, og os to, som efterleve, Medlidenhed i vor dybe Sorg. Aalborg den 19de October 1824. Margrethe Fuhr, föd Ibsen. Vor inderlig elskede kjære Datter Nicoline Christians Green, som var paa et Besøg i Frederikshavn hos sin Svoger og Søster, blev der af det alvise Forsyn i Gaar bortkaldet ved et krampagtigt Tilfælde, i sit Alders 23de Aar, aldeles i uventet for os, hendes gamle og skrøbelige Forældre, som derved saa sørgeligen have tabt vort glade Haab om, af hende at li nyde den Trøst og Pleie vi i vor Alderdom saa haardt behøve, og saaledes mistet vor Alderdoms Støtte. - Med de veemods fuldeste og meest saarede Hjerter anmelde vi derfor sørgeligst dette Skjæbnens haardeste Stød for fraværende Familie og deeltagende Venner. Hiørring, den 17de October 1824. Charlotte Amalia Green. C. Green.
Aalborgs Stifts Adresseavis, 1824-10-20
For Aalborg Byes respective Jndvaanere, saavelsom Udenbyes, bekjendtgjøres herved, at Undertegnede er fløttet fra Karen Poppes Gyde, og boer nu i Skolegaden No. 344, ved Siden af Hr. Skomagermester Schou. Aalborg den 20de October 1824. J. J. Rold Byens Skorsteensfeier. Dyrelægebog eller Underviisning for Landmanden til at tillægge, røgte og fodre sine Heste, Køer, Faar, Sviin, Gjeder, og Hunde, samt at kjende og læge deres Sygdomme. Med tilføiede Recepter for enhver Sygdom, af Rohlwes, kongelig preussisk Dyrlæge, efter det 10de Oplag oversat, indb. 2 Rbd. - Livius ved R. Møller, 12 Deel, indb. 4 Rbd. 56 s. Badens Latinske Grammatik, 5te Udgave, indb. 10 Mk. 8 s. - Høeghs Anviisning til et velindrettet Jordbrug, indb. 7 Mk. Millings Kortsattet Lærebog i Geographien, udarbeidet med stadigt Hensyn paa Begynderes Tarv, indb. 4 Mk. 8 s. - Thonboes Dansk Grammatik til Brug i de Danske Skoler, indb. 4 Mk. Complet Atlas, 4 Rbd. Dito over den Gamle Verden, 15 Mk. Sonnes Forskrifter, 12 Hefte, 1 Rbd.; faaes Rottbøll Sadolin, hos Boghandler og Bogbinder. Fode, kan i tilstundende Vinter bekommes paa Dronninggaard for 50 Stude, naar man derom henvender sig til Kammerjunker Brink Seidelin i Hjøring.
Aalborgs Stifts Adresseavis, 1824-10-20
Paa Knivholt, i Vensyssel, kan faaes Foder til 50 Stkr. Stude.
Aalborgs Stifts Adresseavis, 1824-10-21
Udlandet. Tyrkiet. Postefterretningerne denne Gang have ingen Bekræftelse paa det, som den østerrigske Beobachter meldte om en Seier af den forenede tyrkiske og ægyptiske Flaade over Grækerne, meget mere tilføie Handelsbreve, efterat have beskrevet Grækernes Seier ved Samos, endnu dette: "Ogsaa den ægyptiske Flaade er bleven slaget af Grækerne, og har, efterat have lidt megen Skade, reddet sig til Candien. Grækerne have erobret et anseeligt Antal af deres Transvortskibe med Levnetsmidler og Munition." Og algem. Zeitung siger, ifølge Efterretninger fra Constantinopel, at Divanets Forhaabninger om den ægyptiske Expedition have begyndt at forsvinde. Man syntes at troe, at den listige Mehemed Aly Pascha aldrig har alvorlig havt ifinde at lerobre Morea for Porten. Flaadens sildige Afreise fra Alexandrien, der netop indtraf i Hundedagene, maatte allerede vække Mistanke, og denne er siden bleven forøget ved Jbrahim Paschas lunkne Fremgang. Ogsaa var deri Hovedstaden gaaet Rygter, skjøndt usikkre, om at denne Expedition var adsplittet. Jfølge en anden Beretning fra Constantinopel, skulde Capudan-Paschaen have forenet sig med nogle ægyptiske Skibe, og igjen ladet sig see for Samos. Det hedder, at Sultanen paa Nytaarsdag i en offentlig Audients talte med Muftien om Samos, af hvilken Øe han forhen havde Jndtægterne, hvilket Samme ogsaa benyttede til at bede om Skaansel for Jndvaanerne. Sultanen skal og have tilstaaet ham hans Bøn, men efter det, der siden er tildraget sig der, behøve Sammioterne ikke denne Naade. Et engelsk Skib skal have villet mægle mellem Sammioterne og Tyrkerne, men hine have ikke villet høre Noget derom; samme Lykke have Østerrigerne havt ved Hydra.
Aalborgs Stifts Adresseavis, 1824-10-21
En directe fra London til Nauplion ankommen engelsk Brig har, som det hedder i en Handelskrivelse, fra den brittiske Regjering medbragt en Erklæring til den Helleniske, sat den inden 24 Timer maatte ophæve den Proclamation, som den har udstædt angaaende Borttagelsen og Tilintetgjørelsen af europæiske Skibe, der vare ladede med Munition for Tyrkerne; i modsat Fald havde den Ordre til alle brittiske Capitainer, at convoyere ethvert engelsk Koffardie skib, der var fragtet med Munition for Tyrkerne. Derimod hedder det fra Syra, at 4 engelske Fregatter ere løbne ud fra Malta for at anholde de engelske Skibe, der ere fragtede af den ægyptiske Pascha. - Efterat den nye Regjering er organiseret i Nauplion, bemærker Man større Energie i Bestyrelsen, især siden Man har faaet betydelige Fonds. Man inddriver regelmæssige Paalæg til at bestride Krigsomkostningerne. Et fra Regjeringen udstædt Decret paabyder en almindelig Bevæbning af alle Vaabendygtige. Nauplion er provianteret saaledes, at den kan udholde en lang Blokade. Regjeringen vil afsende et Corps af 5000 Mand mod Patras og Et paa 6000 mod Corinth, fordi Man paastaaer, at Ægypterne vilde lande paa disse 2 Puncter. Kolocothron, Beien af Maina og Grev Metaxas skulle være afsatte af den helleniske Regjering som Forrædere, forresten synes der at herske Enighed i Grækenland. At Odyssens skulde være hæftet, var en falsk Beretning af Pariserbladet Etoile, han er meget meere yderst virksom for Fædrenelandets Bedste.
Aalborgs Stifts Adresseavis, 1824-10-21
Privatbreve melde, at Derwisch Pascha skulde paa Storherrens befaling være halshugget. Dette vilde da være den 5te Seraskier, efter den græske Revolutions Udbrud, der blev aflivet saaledes. Storvezieren GhalibPaschas Afsættelse bekræftes med det Tillæg, at Sultanen, har tilladt ham, at blive i Constantinopel for det Første, men dette er, naar Man tænker paa Adskillige af hans Formænds Skjæbne f. Ex. Halit Effendis, meere beklageligt, end glædeligt for ham.
Aalborgs Stifts Adresseavis, 1824-10-21
Spanien. J Madrid aftage Arrestationerne ikke, men tiltage snarere. Og det gjelder her ikke blot om politiske, men ogsaa om finanzielle Anliggender. Saaledes skal, iblandt Andre den forhenværende Finantsminister for Regentskabet, Erro, En af dem, der contraherede det guebhardske Laan, være arresteret, for at kræve Regnskab af ham for de Uordener, der ere forefaldne ved dette Laan af et Par andre Contrahentere i Paris. Saameget er vist, at af dette Laan ere over 20000 Obligationer endnu ikke anbragte. Der skal forresten i London være gjort den spanske Regjering mange Tilbud af Laan fra 5 til 25 Mill. Pd., men ved dem Alle, paa 2 nær, ligger Anerkjendelsen af Corteslaanet til Grund; og ved de 2, Antagelsen af de anbragte eller ikke anbragte quebhardske Obligationer, som Betaling. De første Tilbud har Regjeringen aldeles forkastet, som overhovedet Alt, hvad der kan give Nogen af de 3 sidste Tildragelser lovmæssig Gyldighed; de 2 Sidstes Antagelse derimod holdt Man endnu for Sandsynlig. - Af dem, der ere indviklede i Ex minister Cruz's Sag, arresteres endnu Adskillige, og Politiet vedbliver endog at bortsende Koner, Forældre, endogsaa Venner til de Udvandrede, som de der modtoge fra disse Sidste oprørske Efterretninger og udbredte dem. 2 Underofficerer af Et af Regimenterne ere skudte bagfra, som overbeviste Constitutionelle. Det Samme er skeet ved mange Andre i Riget, som Man vil have grebet med Vaaben i Hænderne.